EkBass/fiwiki-20250220-pages-articles huggingface dataset:
Vartiamäki (Leivonmäki)

Vartiamäki (myös asussa VartijamäkiVilkuna 1981, s. 25.) on kylä Joutsan länsiosassa entisen Leivonmäen kunnan alueella. Se sijaitsee Pappisten kylän pohjoispuolella ja Leivonmäen kansallispuiston eteläpuolella. Asutus jatkuu myös kuntaliitosta edeltäneen Joutsan alueelle. Vartiamäki ei ole ollut rekisterikylä, vaan sen alue on kuulunut Leivonmäen rekisterikylään. Joutsan puolella sijaitsevat talot ovat kuuluneet joko Joutsan tai Tammilahden rekisterikyliin. Vartiamäessä on kuitenkin ollut oma kansakoulu. == Historiaa == Vartiamäen kantatalo syntyi 1700-luvun loppupuolella. Vartiamäki oli jo olemassa torppana Leivonmäen kylän isojakotoimitusten alkuvuonna 1791, mutta kuusi vuotta myöhemmin tämä sekä lähellä sijainnut Kurkijärven torppa muutettiin kruunun uudistiloiksi.Vilkuna 1981, s. 71. 1800- ja 1900-lukujen vaihteessa Vartiamäen ja Koiviston tilat olivat Leivonmäen suurimpia; vuonna 1901 Vartiamäellä oli 24 hehtaaria peltoa ja 10 hehtaaria niittyä sekä 25 lehmää, Koivistolla taas 28 hehtaaria peltoa, 40 hehtaaria niittyä sekä 26 lehmää. Pitäjän talollisten keskimäärät olivat tuolloin 11 ha peltoa, 12 ha niittyä ja noin 11 lehmää.Vilkuna 1981, s. 96–97. Vartiamäen kautta kirkonkylästä Joutsan rajalle kulkevaa maantietä alettiin suunnitella vuonna 1893, jolloin kuitenkin oltiin rakentamassa Martinkylän tietä kirkonkylän ja Mieskonmäen välille, joten rakennusta lykättiin vuoteen 1900.Vilkuna 1981, s. 150–151. Vartiamäen kylätien alkuosa kirkonkylältä Rutajärven Harjulahden tienhaaraan saakka muutettiin vuonna 1922 kunnantieksi. Osuus muutettiin paikallistieksi vuonna 1963.Vilkuna 1981, s. 158. == Kansakoulu == Vartiamäen koulupiiri perustettiin vuonna 1908, jolloin kunnan ensimmäinen kansakoulupiirijako hyväksyttiin.Vilkuna 1981, s. 426. Koulu saatiin kuitenkin rakennettua vasta vuonna 1937. 1960-luvulla oppilasmäärä alkoi laskea kaupungistumisen ja syntyvyyden laskun seurauksena, ja Vartiamäen koulu lakkautettiin vuonna 1965.Vilkuna 1981, s. 465–467. == Lähteet == * === Viitteet === Luokka:Leivonmäen kylät
Veli Kangas

Veli Kangas (s. 1. tammikuuta 1995) on suomalainen suunnistaja. Hän edustaa Helsingin Suunnistajia. Kangas nousi Suomen joukkueeseen EM-kilpailuihin 2024 varaedustajan paikalta Topi Syrjäläisen tilalle. Hän sijoittui EM-kilpailuissa sekä keskimatkalla että pitkällä matkalla 29:nneksi. == Lähteet == Luokka:Suomalaiset suunnistajat Luokka:Vuonna 1995 syntyneet Luokka:Elävät henkilöt
Teemu Oksanen

Teemu Oksanen (s. 2000) on suomalainen suunnistaja. Hän edustaa Ikaalisten Nousevaa-Voimaa. Hän on edustanut Suomea aikuisten arvokilpailuissa vuodesta 2023. Oksanen kilpaili EM-kilpailuissa 2023 sprinttikilpailuissa ilman suurempaa menestystä. MM-kilpailuissa 2024 hän karsiutui välierissä pudotussprintissä. EM-kilpailuissa 2024 hän selviytyi keskimatkan karsinnasta loppukilpailuun. == Lähteet == Luokka:Suomalaiset suunnistajat Luokka:Vuonna 2000 syntyneet Luokka:Elävät henkilöt
Ever Dream

Ever Dream on suomalaisyhtye Nightwishin kappale ja ensimmäinen single albumilta Century Child. Se julkaistiin Spinefarmin kautta 3. toukokuuta 2002, ja kappaleen on kirjoittanut Tuomas Holopainen. Single ylsi Suomen virallisen singlelistan ensimmäiselle sijalle viikolla 19 vuonna 2002, ja pysyi siellä neljä viikkoa. "Ever Dream" myi kultaa kahdessa päivässä, ja platinaa vuoden 2002 lokakuussa. Single sisältää pääkappaleen lisäksi coverin Andrew Lloyd Webberin kappaleesta "Phantom of the Opera" sekä Japanissa mytävän bonusraidan "Wayfarer". == Kappaleet == == Kokoonpano == * Tarja Turunen – laulu * Tuomas Holopainen – koskettimet * Emppu Vuorinen – kitara * Marko Hietala – basso * Jukka Nevalainen – rummut == Lähteet == Luokka:Vuoden 2002 kappaleet Luokka:Nightwishin kappaleet Luokka:Suomen singlelistan ykköset
Aarni Ronkainen

Aarni Ronkainen on suomalainen suunnistaja. Hän edustaa Jämsän Retki-Veikkoja. Ronkainen edusti Suomea kolmissa nuorten MM-kilpailuissa vuosina 2021–2023. Vuonna 2023 hän saavutti miesten viestissä ja sekajoukkueiden sprinttiviestissä pronssia sekä sijoittui keskimatkalla seitsemänneksi ja pitkällä matkalla kymmenenneksi. Aikuisten arvokilpailuissa hän teki ensiesiintymisensä EM-kilpailuissa 2024. Ronkainen on kotoisin Jämsänkoskelta. == Lähteet == Luokka:Suomalaiset suunnistajat Luokka:Syntymävuosi puuttuu Luokka:Elävät henkilöt
Aaro Aho

Aaro Aho (s. 1999) on suomalainen suunnistaja. Hän edustaa Valkeakosken Hakaa. Aho sijoittui EM-kilpailuissa 2022 pitkällä matkalla 20:nneksi ja keskimatkalla 25:ksi. EM-kilpailuissa 2024 hän ei selviytynyt keskimatkan karsinnasta loppukilpailuun. == Lähteet == Luokka:Suomalaiset suunnistajat Luokka:Vuonna 1999 syntyneet Luokka:Elävät henkilöt
Le Vigean

Le Vigean () on kunta Ranskan keskiosassa Cantalin departementissa Auvergne- Rhône-Alpesin alueella. Se sijaitsee Mauriacin kaupungin koillispuolella. Saint-Laurentin kirkko on rakennettu 1100-luvulla. Kirkkoa laajennettiin 1300-luvulla lisäämällä siihen kaksi sivukappelia. 1400-luvun lopulla kirkon laiva rakennettiin uudelleen ja 1700-luvulla laivan takaosaan rakennettiin kolmas kappeli. Kirkon sisällä on 1200-luvulta peräisin oleva Limogesin emalinen pyhäinjäännöslipas, jossa on kuvattuna Pyhän Thomas Becketin marttyyrikuolema. ==Lähteet== ==Aiheesta muualla== Luokka:Cantalin kunnat
Adam Ståhl

Adam Mikael Sven Ståhl (s. 8. lokakuuta 1994) on ruotsalais-suomalainen jalkapalloilija, pelipaikaltaan oikea laitapuolustaja. Hän on pituudeltaan 187-senttimetrinen. Hän edustaa Ruotsin Allsvenskanissa pelaavaa Djurgårdenia. Ståhl siirtyi Elfsborgin junioreista Norrbyhyn vuonna 2013 ja pelasi Norrbyn edustusjoukkueessa kolmannella ja toisella sarjatasolla vuosina 2014–2017. Tammi-huhtikuussa 2018 hän pelasi Turkin Superliigassa kahdeksan ottelua Kardemir Karabüksporin joukkueessa ja palasi sitten Ruotsiin. Hän edusti Ruotsin pääsarjassa Allsvenskanissa Dalkurdia kaudella 2018, Siriusta kausina 2019–2021 ja Mjällbytä kausina 2022 ja 2023 sekä kauden 2024 alkupuoliskon. Hän siirtyi heinäkuussa 2024 Djurgårdeniin. Hän on pelannut elokuun 2024 puoliväliin mennessä Allsvenskanissa 142 ottelua ja tehnyt niissä 12 maalia. Hän on pelannut kesällä 2024 Djurgårdenin joukkueessa Konferenssiliigan karsinnoissa neljä ottelua ja teki maalin kolmannen karsintakierroksen toisessa osaottelussa Tampereen Ilvestä vastaan. Ståhlin isä on ruotsalainen ja äiti suomalainen ja hänellä on molempien maiden kansalaisuus. == Maajoukkueessa == Syyskuussa 2024 Ståhl pelasi ensimmäisen ottelunsa Suomen jalkapallomaajoukkueessa Kansojen liigan vierasottelussa Kreikkaa vastaan. == Lähteet == Luokka:Ruotsalaiset jalkapalloilijat Luokka:Suomalaiset jalkapalloilijat Luokka:Vuonna 1994 syntyneet Luokka:Elävät henkilöt
Argentiinan ralli 1998

Argentiinan ralli 1998 (viralliselta nimeltään 18. Rally Argentina) oli rallin maailmanmestaruussarjan kilpailu kaudella 1998. Kilpailu järjestettiin 19.-23\. toukokuuta 1998. Kilpailu oli kauden seitsemäs ja erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1 Tommi Mäkinen Risto Mannisenmäki Mitsubishi Lancer Evo V 4:22.07,4 0.0 2\. Carlos Sainz Luis Moya Toyota Corolla WRC 4:22.34,2 +0.26,5 3\. Juha Kankkunen Juha Repo Ford Escort WRC 4:22.34,9 +0.27,2 4\. Richard Burns Robert Reid Mitsubishi Carisma GT 4:23.02,3 +0.54,6 5\. Colin McRae Nicky Grist Subaru Impreza WRC 4:23.25,0 +1.17,3 6\. Piero Liatti Fabrizia Pons Subaru Impreza WRC 4:27.14,9 +5.07,2 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1998 Luokka:Argentiinan ralli
Argentiinan ralli 1997

Argentiinan ralli 1997 (viralliselta nimeltään 17. Rally Argentina) oli rallin maailmanmestaruussarjan kilpailu kaudella 1997. Kilpailu järjestettiin 21.-24\. toukokuuta 1997. Kilpailu oli kauden seitsemäs ja erikoiskokeiden yhteispituus oli (suunniteltu pituus oli ). == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1 Tommi Mäkinen Seppo Harjanne Mitsubishi Lancer Evo IV 4:25.38 0.0 2\. Colin McRae Nicky Grist Subaru Impreza WRC 4:26.39 +1.01 3\. Kenneth Eriksson Staffan Parmander Subaru Impreza WRC 4:30.06 +4.28 4\. Marcus Grönholm Timo Rautiainen Toyota Celica GT-Four (ST205) 4:35.16 +9.38 5\. Didier Auriol Denis Giraudet Toyota Celica GT-Four (ST205) 4:40.13 +14.35 6\. Gustavo Trelles Jorge Del Buono Mitsubishi Lancer Evo III 4:49.38 +24.00 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1997 Luokka:Argentiinan ralli
Sam Morsy

Samy Sayed Mekawy Said Morsy (s. 10. syyskuuta 1991 Wolverhampton, Englanti) on egyptiläinen jalkapalloilija, pelipaikaltaan keskikenttäpelaaja. Hän edustaa Englannin Valioliigaan kaudeksi 2024–2025 noussutta Ipswich Townia, jonka kapteenina hän on toiminut kaudesta 2021–2022 alkaen. Hän on pelannut Egyptin maajoukkueessa yhdeksän maaottelua. Morsy siirtyi Wolverhampton Wanderersin junioreista Port Valeen vuonna 2008 ja aloitti liigauransa Port Valen edustusjoukkueessa Englannin kakkosliigassa helmikuussa 2010. Kesästä 2013 tammikuuhun 2016 hän edusti kakkos- ja ykkösliigassa Chesterfieldiä. Tammikuusta 2016 syyskuuhun 2020 Morsy kuului Wigan Athleticin miehistöön ykkösliigassa ja mestaruussarjassa ja oli välillä puoli vuotta lainassa mestaruussarjajoukkue Barnsleyssa. Syyskuusta 2020 elokuun 2021 loppuun hän edusti mestaruussarjassa Middlesbrough'ta. Sitten hän siirtyi ykkösliigassa tuolloin pelanneeseen Ipswichiin, joka nousi vuonna 2023 mestaruussarjaan ja vuotta myöhemmin Valioliigaan. Morsy on pelannut kesään 2024 mennessä mestaruussarjassa 188 ottelua, joissa hän on tehnyt kahdeksan maalia. Ykkösliigassa hän on pelannut 200 ottelua ja tehnyt niissä 16 maalia. Kakkosliigasta hänellä on takana 105 ottelua, joissa hän on tehnyt viisi maalia. Morsy pelasi Egyptin maajoukkueessa ensimmäisen kerran elokuussa 2016 ystävyysottelussa Guineaa vastaan. Hän pelasi kaksi maaottelua vuonna 2017 ja kaksi kesäkuun 2018 alussa. MM-kilpailuissa 2018 hän tuli ensimmäisessä alkulohko-ottelussa Uruguayta vastaan vaihdosta kentälle 50. peliminuutilla loukkaantuneen Tarek Hamedin tilalle. Morsy pääsi maaotteluissa vielä muutamaksi minuutiksi kentälle kerran lokakuussa 2018 ja kahdesti syyskuussa 2023. Hän on pelannut kaikkiaan yhdeksän maaottelua, joissa hän on ollut kolme kertaa avauskokoonpanossa. == Lähteet == Luokka:Egyptiläiset jalkapalloilijat Luokka:Vuonna 1991 syntyneet Luokka:Elävät henkilöt
Bless the Child

Bless the Child on Nightwishn kappale ja toinen single albumilta Century Child. Pääkappaleen on säveltänyt Tuomas Holopainen, ja single julkaistiin 21. heinäkuuta 2002. Drakkar Records julkaisi singlen myös Saksassa erilaisilla kappaleilla kuin Suomessa. "Bless the Child" on basisti Marko Hietalan ensimmäinen kappale yhtyeeseen tulon jälkeen. Kappaleeseen on kuvattu Pasi Takulan ohjaama musiikkivideo, johon yhtye on kertonut olevansa hieman pettynyt sen monimutkaisuuden vuoksi. "Bless the Child" ylsi Suomen singlelistan ensimmäiselle sijalle viikolla 31 vuonna 2002, ja piti kärkipaikkaa yhteensä kolme viikkoa. == Kappaleet == == Kokoonpano == === Yhtye === * Tarja Turunen – laulu * Tuomas Holopainen – koskettimet * Emppu Vuorinen – kitara * Marko Hietala – basso * Jukka Nevalainen – rummut === Muut === * Mongo Aaltonnen – lyömäsoittimet * Sam Hardwick – puheosuudet * Veijo Laine, Riku Niemi – orkesterisovitukset * Joensuun kaupunginorkesteri – orkesteriosuudet * Hilkka Kangasniemi – kuoronjohto * Mikko Karmila – miksaus * Mika Jussila – masterointi == Lähteet == Luokka:Vuoden 2002 kappaleet Luokka:Nightwishin kappaleet Luokka:Suomen singlelistan ykköset
Lateesit

Lateesit (Latidae) on piikkimakrillikaloihin kuuluva kalaheimo. Lajeja tavataan laajalla alueella Afrikassa, Aasiassa ja Australiassa niin makeissa kuin merivesissäkin. Lateesit luettiin aiemmin kuuluviksi robaloihin. == Lajit ja anatomia == Lateeseihin kuuluu kolme sukua ja 13 lajia. Heimon lajit ovat useimmiten 15–40 cm pitkiä, mutta suurimmat lajit, esimerkiksi barramundi, voivat saavuttaa kahden metrin pituuden. Lateesien otsaprofiili on kovera, muuten ne muistuttavat ruumiinmuodoltaan ahvenia. Selkäeviä on kaksi, mutta ne ovat vain osittain erilliset. Heimon kalojen pyrstöevä on usein pyöreäpäinen. == Levinneisyys ja elintavat == Noin puolet lateesilajeista on afrikkalaisten järvien ja jokien kaloja. Muut heimon lajit elävät murto- tai merivesissä Afrikasta Australiaan. Lateesien ravintoa ovat kalat ja selkärangattomat eläimet. Monet lajit, kuten barramundi ja niilinahven, ovat merkittäviä ruokakaloja. == Lähteet == *
Arijanet Muric

Arijanet Anan Muriqi (s. 7. marraskuuta 1998 Schlieren, Sveitsi) on kosovolais-montenegrolainen jalkapalloilija, pelipaikaltaan maalivahti. Hän edustaa Englannin Valioliigassa pelaavaa Ipswich Townia. Hän on pituudeltaan 198-senttimetrinen. Hän on pelannut Kosovon maajoukkueessa vuodesta 2018. Muric aloitti pelaajauransa syntymämaassaan Sveitsissä. Hän siirtyi vuonna 2015 Englantiin Manchester Cityn junioreihin. Hän aloitti liigauransa lainasopimuksilla Alankomaiden Eredivisien NAC Bredassa vuonna 2018, Englannin mestaruussarjan Nottingham Forestissa kaudella 2019–2020, Espanjan Segunda Divisiónin Gironassa kauden 2020–2021 alkupuoliskolla, Alankomaiden Eredivisien Willem II Tilburgissa helmi-kesäkuussa 2021 ja Turkin Superliigan Adana Demirsporissa kaudella 2021–2022. Kahdessa viimeksi mainitussa joukkueessa hän pelasi ykkösmaalivahtina. Muric pelasi Manchester Cityssä viisi liigacupin ottelua kaudella 2018–2019 mutta istui voitokkaan loppuottelun vaihtopenkillä. Muric siirtyi heinäkuussa 2022 Manchester Citystä mestaruussarjajoukkue Burnleyyn, joka nousi keväällä 2023 Valioliigaan. Muric pelasi kaudella 2023–2024 Valioliigassa kymmenen ottelua oltuaan maaliskuulle saakka varamaalivahtina James Traffordin pelatessa. Muric siirtyi Valioliigaan nousseeseen Ipswich Towniin heinäkuussa 2024. Muric pelasi kaksi ottelua Montenegron alle 21-vuotiaiden maajoukkueessa vuonna 2017. Hän pelasi Kosovon A-maajoukkueessa ensimmäisen kerran marraskuussa 2018 Kansojen liigan ottelussa Azerbaidžania vastaan. Hän on pelannut heinäkuun 2024 loppuun mennessä 38 A-maaottelua, joissa hän on pitänyt vastustajan maaleitta kymmenen kertaa. Otteluista kuusi on kuulunut MM-karsintaan, 17 EM-karsintaan ja yhdeksän Kansojen liigaan. == Lähteet == Luokka:Kosovolaiset jalkapallomaalivahdit Luokka:Vuonna 1998 syntyneet Luokka:Elävät henkilöt
Tonga Leitis' Association

Tonga Leitis' Association (, lyh. TLA) on tongalainen seksuaali- ja sukupuolivähemmistöjen asioita ajava kansalaisjärjestö. Järjestön päämaja sijaitsee maan pääkaupungissa Nuku'alofassa. == Historia == Yhdistyksen perusti tongalainen Joey Joleen Mataele vuonna 1992. Ensimmäiseksi puheenjohtajaksi valittiin Papiloa Foliaki. Yhdistys oli keskeisessä osassa vuonna 2018 ensi-iltansa saaneessa dokumenttielokuvassa Leitis in Waiting, jossa kerrotaan sukuolivähemmistöihin kuuluvista tongalaisista. Samana vuonna syklooni Gita tuhosi yhdistyksen päämajan. TLA aloitti 10 000 dollarin rahankeräyksen uusien tilojen rakentamiseksi. == Toiminta == TLA kampanjoi Tongan rikoslakien muuttamisen puolesta: homoseksuaalisuus ja ristiinpukeutuminen ovat molemmat edelleen rikoksia Tongalla ja niistä voidaan langettaa korkeintaan 10 vuoden vankeusrangaistus. Yhdistys tekee myös paljon työtä HIV/AIDS -potilaiden parissa Tongalla ja edistää tietoutta sairaudesta väestön keskuudessa. Tiedotuksen kohderyhmänä ovat seksuaali- ja sukupuolivähemmistöjen, erityisesti perinteiset fakaleitī -ryhmää edustavat, lisäksi myös seksityöläiset. Yhdistys on myös järjestänyt vuodesta 2020 alkaen HIV-testejä kaikkialla Tongalla neljä kertaa vuodessa. TLA on vuodesta 1993 lähtien järjestänyt Miss Galaxy Pageant -nimistä paikallisten kesksuudessa suosittua kauneuskilpailua. == Lähteet == Luokka:Seksuaali- ja sukupuolivähemmistöjen oikeudet Tongassa Luokka:Seksuaali- ja sukupuolivähemmistöjen järjestöt
Liam Delap

Liam Rory Delap (s. 8. helmikuuta 2003 Winchester) on englantilainen jalkapalloilija, pelipaikaltaan hyökkääjä. Hän on pituudeltaan 186-senttimetrinen. Hän edustaa Englannin Valioliigassa pelaavaa Ipswich Townia. Hän on pelannut useissa Englannin nuorisomaajoukkueissa. Delap pelasi kymmenen vuotta Derby Countyn junioreissa ja siirtyi vuonna 2019 Manchester Cityyn. Hän pelasi Cityn edustusjoukkueessa kaksi valioliigaottelua, kaksi FA Cupin ottelua ja yhden liigacupin ottelun vuosina 2020–2022. Hän pelasi lainalla Englannin mestaruussarjassa kaudella 2022–2023 Stoke Cityssä ja Preston North Endissä sekä kaudella 2023–2024 Hull Cityssä. Noiden kahden kauden aikana hän pelasi yhteensä 68 mestaruussarjaottelua ja teki niissä 12 maalia. Delap siirtyi heinäkuussa 2024 Manchester Citystä Valioliigaan nousseeseen Ipswich Towniin. Delap on pelannut Englannin nuorisomaajoukkueissa alle 15-vuotiaista alle 21-vuotiaisiin. Hän pelasi kolme ottelua alle 19-vuotiaiden EM-kilpailuissa 2022 Englannin voittaessa mestaruuden ja teki maalin alkulohko-ottelussa sittemmin myös loppuotteluvastustajaksi noussutta Israelia vastaan. Loppuottelussa Delap tuli vaihdosta kentälle jatkoajan puolivälissä. Hän pelasi kaksi ottelua alle 20-vuotiaiden MM-kilpailuissa 2023, avauskokoonpanossa viimeisessä alkulohko-ottelussa ja viime hetket tappiollisessa neljännesvälieräottelussa. Liam Delapin isä Rory Delap pelasi Valioliigassa ja Irlannin maajoukkueessa. == Lähteet == Luokka:Englantilaiset jalkapalloilijat Luokka:Vuonna 2003 syntyneet Luokka:Elävät henkilöt
Jorma Hyry

Jorma Hyry (30. syyskuuta 1943 Kuivaniemi – 9. elokuuta 2006 Jyväskylä) oli suomalainen pesäpalloilija ja metsänhoitaja. Hyry pelasi mestaruussarjassa ja suomensarjassa vuosina 1960–1974 pääasiassa Oulun Lipon, Simon Kirin ja Puna- Mustien joukkueissa. Hyry valittiin kaudella 1971 pesäpallon vuoden lukkariksi.Vuoden lukkarit. Pesäpalloliitto. Viitattu 17.8.2024 Koulutukseltaan Hyry oli metsänhoitaja Helsingin yliopistosta valmistuen vuonna 1972. Hyry työskenteli muun muassa valvontatarkastajana ja metsäpäällikön tehtävissä. == Saavutukset == * Vuoden lukkari: 1971 * 2 Itä- Länsi-ottelua: 1968, 1971 == Lähteet == Luokka:Suomalaiset pesäpalloilijat Luokka:Vuonna 1943 syntyneet Luokka:Vuonna 2006 kuolleet Luokka:Suomalaiset metsänhoitajat
Recluse Crew

Recluse Crew on suomalainen hiphop-tuottajakollektiivi, jonka muodostavat BennyBen, Flam, Jake the Break ja Staffro. Kokoonpano tunnetaan etenkin samplepohjaisesta boom bap -tuotannostaan, jossa kuuluvat vaikutteet 1980- ja 1990-luvun hiphopista. Recluse Crew sai alkunsa 2000-luvun alussa Raumalla, josta ryhmän kaikki jäsenet ovat alun perin kotoisin. BennyBen ja Staffro perustivat vuonna 1999 duon Kivat Pojat, jonka ympärille kollektiivi alkoi muodostua. Vuonna 2005 Recluse Crew julkaisi The Art of Raw Sound -nimisen albumin yhdysvaltalaisen Synoptic Pressure -rapryhmän kanssa. Levy julkaistiin Suomessa, Japanissa ja Iso-Britanniassa. Pitkäsoiton levyjulkkareita juhlittiin marraskuussa 2005 break-tapahtuma Helsinki Battlen yhteydessä Helsingin Nosturissa. Samassa tapahtumassa nähtiin myös yhdellä viimeisistä keikoistaan [detroit]]ilainen tuottaja J Dilla, joka on yksi kollektiivin tärkeimmistä innoittajista ja esikuvista. The Art of Raw Sound sai radiosoittoa yli kymmenessä eri maassa. Lisäksi brittiläinen musiikkilehti Notion nosti albumin yhdeksi vuoden parhaimmista hiphop-levyistä vuonna 2006. Levy nousi muun muassa japanilaisen levyjakelija Diskunionin hiphop-listan ykköseksi kolmeksi viikoksi myyden myöhemmin yhteensä tuhansia kopioita maailmanlaajuisesti. Vuonna 2012 tuolloin kolmihenkisen Recluse Crew:n jäsenet liittyivät osaksi laajempaa HKI Crates -tuottajakollektiivia. Myöhemmin samana vuonna Recluse Crew sai uudestaan neljännen jäsenen, kun BennyBen teki paluun kollektiiviin. Vuonna 2014 Recluse Crew oli mukana yhdysvaltalaisen räppärin ja aktivistin Awkwordin Worldview-levyllä, jonka kaikki tuotot menivät aseväkivallan vähentämiseen Yhdysvalloissa. Levyllä oli mukana hiphopin suurnimiä kuten KRS-One sekä Sean Price. Vuonna 2017 Recluse Crew julkaisi kakkosalbuminsa More Raw:n saksalaisen Vinyl Digitalin kautta. Kahdeksan raidan mittaisella kokonaisuudella vierailivat muun muassa yhdysvaltalaiset underground-räppärit Kurious, Mellow Man Ace, Basement Chemists ja Dispute One. Kotimaassaan Suomessa Recluse Crew on tehnyt laajasti yhteistyötä eri artistien kanssa. Yhteistyökumppaneihin lukeutuvat muun muassa Paleface, Juno, Pyhimys, Saara Aalto, Janna, Stepa, Lyömättömät, Elastinen sekä Gasellit. Recluse Crew:n jäsenet ovat lisäksi tehneet musiikkia myös musikaaleihin, mainoksiin sekä elokuviin. Näistä tunnetuin on Aku Louhimiehen Vuosaari- elokuva. == Diskografia == ===Albumit=== * Recluse Crew & Synoptic Pressure: The Art of Raw Sound, Kool Kat Records (2005) * Recluse Crew: More Raw, Vinyl Digital (2017) ===Singlet=== * Recluse Crew & Synoptic Pressure: Perfect Imbalance / The Process, Kool Kat Records (2005) * Recluse Crew: Embrace featuring Disputeone, Vinyl Digital (2016) Luokka:Suomalaiset hip hop -yhtyeet
Ossi Halonen

Ossi Halonen (2. elokuuta 1929) oli suomalainen pesäpalloilija ja jääkiekkoilija. Halonen pelasi pesäpallon mestaruussarjassa ja suomensarjassa vuosina 1949–1964 pääasiassa Helsingin Pallo-Tovereiden ja Puna-Mustien joukkueissa. Vuosina 1952–1954 Halonen pelasi jääkiekon SM-sarjassa HJK:ssa. == Saavutukset == * 2 Itä-Länsi-ottelua: 1952, 1956 == Lähteet == Luokka:Suomalaiset pesäpalloilijat Luokka:Suomalaiset jääkiekkoilijat Luokka:Vuonna 1929 syntyneet
Se alkaa meistä

Se alkaa meistä () on yhdysvaltalaiskirjailija Colleen Hooverin kirjoittama rakkausromaani ja jatko-osa teokselle Se päättyy meihin. Atria Books julkaisi romaanin 18. lokakuuta 2022. Suomeksi se ilmestyi seuraavan vuoden marraskuussa. Teoksen suomensi Sirpa Parviainen ja kustansi WSOY. Romaani oli Simon & Schusterin kaikkien aikojen ennakkotilatuin kirja, ja sitä myytiin pelkästään julkaisupäivänään 800 tuhatta kappaletta. The New York Timesin julkaisemalla myydyimpien kirjojen listalla romaani nousi ensimmäiseksi. == Lähteet == == Aiheesta muualla == * It Starts with Us Colleen Hoover Wikissä Luokka:Vuoden 2022 kirjat Luokka:Yhdysvaltalaiset romaanit Luokka:Rakkausromaanit
Rautalampi (täsmennyssivu)

Rautalampi voi tarkoittaa ainakin seuraavia: *Rautalampi, kunta Pohjois- Savossa *Rautalammin suurpitäjä, historiallinen pitäjä nykyisen Keski-Suomen ja Pohjois-Savon alueella *Rautalampi, lampi Luhangan kunnassa *Rautalampi, lampi Parkanon kunnassa *Rautalampi, lampi Suonenjoen kunnassa ==Muita== *Rautalammi, lampi Juupajoen kunnassa
Väinö Liukkonen

Väinö Liukkonen (3. huhtikuuta 1927 – 10. syyskuuta 1994) oli suomalainen pesäpalloilija. Liukkonen pelasi pesäpallon mestaruussarjassa ja suomensarjassa vuosina 1945–1963 pääasiassa Puna-Mustien ja Katajanokan Haukkojen joukkueissa. Liukkonen pelasi pesäpallon arvo-ottelussa, Itä- Lännessä, kahdesti vuosina 1954 ja 1957. == Saavutukset == * 2 Itä-Länsi- ottelua: 1954, 1957 == Lähteet == Luokka:Suomalaiset pesäpalloilijat Luokka:Vuonna 1927 syntyneet Luokka:Vuonna 1994 kuolleet
Joey Joleen Mataele

Joey Joleen Mataele on tongalainen sukupuolivähemmistöjen asiaa ajava aktivisti sekä laulaja ja viihdetaiteilija. Hän itse identifioituu transsukupuoliseksi, josta Tongalla käytetään nimitystä fakaleitī. == Tausta ja yksityiselämä == Mataele on kertonut, että hänen ollessaan 14-vuotias hän meni kirkkoon hameessa, mikä aiheutti kohun hänen lähiyhteisössään. Hänen perheellään on kytköksiä Tongan kuningasperheeseen. Huolimatta uskonnon vahvasta roolista Tongalla Mataele on kertonut tulleensa hyväksytyksi. Hänen isänsä ei kuitenkaan ollut tyytyväinen Mataelen päätökseen käyttää hameita. 14-vuotiaana Mataele joutui myös isänsä kanssa työskentelevän miehen raiskaamaksi. Kun tapaus tuli ilmi, isä syytti Maelea raiskatuksi tulemisesta. Hän on sittemmin kertonut antaneensa anteeksi sekä isälleen että raiskaajalleen. Mataelella on kolme adoptoitua lasta. Uskonnolliselta vakaumukseltaan Mataele on katolilainen. Hänen mukaansa Jumalan asettaneen hänet tähän asemaan auttamaan tongalaisia transihmisiä. == Ura aktivistina == Vuonna 1992 Mataele oli mukana perustamassa Tonga Leitis' Association -nimistä järjestöä, joka ajaa seksuaali- ja sukupuolivähemmistöjen asioita Tongalla. Myöhemmin hän on myös ollut mukana perustamassa Tyynenmeren seksuaalisen monimuotoisuuden verkostoa. Mataelen ja muiden fakaleitīen elämästä Tongalla kertova dokumenttielokuva Leitis in Waiting sai ensi-iltansa vuonna 2018. == Kunnianosoituksia == * Kuningatar Salote Tupou III:n ritarikunnan ritari (Tonga, 2008) Lisäksi Mataele on saanut brittiläisen Points of Light -palkinnon. == Lähteet == Luokka:Syntymävuosi puuttuu Luokka:Tongalaiset henkilöt Luokka:Seksuaali- ja sukupuolivähemmistöjen oikeuksia ajaneet aktivistit Luokka:Seksuaali- ja sukupuolivähemmistöjen oikeudet Tongassa
Monica Schoultz

Monica Schoultz (s. 8. huhtikuuta 1945) on suomalainen pesäpalloilija. Schoultz pelasi pesäpallon naisten mestaruussarjassa vuosina 1964–1976 pääasiassa Puna-Mustien joukkueissa. Schoultz valittiin vuoden pesäpalloilijaksi vuonna 1969. == Saavutukset == * 5 SM-kultaa: 1970, 1972, 1974–1976 * 6 SM-hopeaa: 1966–1969, 1971, 1973 * 2 SM-pronssia: 1964, 1965 * Etenijäkuningatar: 1969 * Vuoden pesäpalloilija: 1969 * 9 Itä-Länsi-ottelua: 1966–1970, 1972–1975 == Lähteet == Luokka:Suomalaiset pesäpalloilijat Luokka:Vuonna 1945 syntyneet
Conor Chaplin

Conor Mark Chaplin (s. 16. helmikuuta 1997 Worthing) on englantilainen jalkapalloilija, pelipaikaltaan hyökkääjä. Hän on pituudeltaan 168-senttimetrinen. Hän edustaa kaudeksi 2024–2025 Englannin Valioliigaan noussutta Ipswich Townia. Chaplin aloitti jalkapallon pelaamisen Portsmouthin junioreissa. Hän nousi edustusjoukkueeseen joulukuussa 2014 ja pelasi kakkosliigassa, nousukarsinnassa ja ykkösliigassa kaikkiaan 105 liigaottelua, joissa hän teki 22 maalia. Hän siirtyi elokuussa 2018 Coventry Cityyn, aluksi lainasopimuksella. Hän pelasi kaudella 2018–2019 ykkösliigassa 31 ottelua ja teki niissä kahdeksan maalia. Hän siirtyi heinäkuussa 2019 Barnsleyyn, jossa hän pelasi kahden kauden aikana 78 mestaruussarjan ottelua ja teki niissä 15 maalia. Chaplin siirtyi heinäkuussa 2021 Ipswich Towniin. Ensimmäisellä kaudellaan hän pelasi ykkösliigassa 39 ottelua, joissa hän teki yhdeksän maalia. Seuraavalla kaudella hän teki ykkösliigassa 45 ottelussaan 26 maalia, millä hän oli liigan maalintekijätilaston jaetulla kärkipaikalla. Kaudella 2023–2024 Ipswich oli mestaruussarjassa, jossa Chaplin pelasi 44 ottelua ja teki 13 maalia. Chaplin ei ole pelannut maaotteluita missään ikäluokassa. == Lähteet == Luokka:Englantilaiset jalkapalloilijat Luokka:Vuonna 1997 syntyneet Luokka:Elävät henkilöt
Marja Kanerva

Marja Kanerva (s. 6. kesäkuuta 1951) on suomalainen pesäpalloilija. Kanerva pelasi pesäpallon naisten mestaruussarjassa vuosina 1966–1976 pääasiassa Puna- Mustien joukkueissa. Kanerva valittiin vuoden lukkariksi vuosina 1972 ja 1974. == Saavutukset == * 5 SM-kultaa: 1970, 1972, 1974–1976 * 6 SM-hopeaa: 1966–1969, 1971, 1973 * Vuoden lukkari: 1972, 1974 * 8 Itä-Länsi-ottelua: 1968–1975 == Lähteet == Luokka:Suomalaiset pesäpalloilijat Luokka:Vuonna 1951 syntyneet
Marja Solakivi

Marja Solakivi (o.s. Lehmusto, s. 27. marraskuuta 1949, Turku) on suomalainen pesäpalloilija. Solakivi pelasi pesäpallon naisten mestaruussarjassa vuosina 1965–1976 pääasiassa Lännen Pallon ja Puna-Mustien joukkueissa. Solakivi valittiin vuoden pesäpalloilijaksi vuosina 1970, 1973, 1975 ja 1976. == Saavutukset == * 4 SM-kultaa: 1972, 1974–1976 * 1 SM-hopea: 1973 * Etenijäkuningatar: 1974, 1975 * Vuoden pesäpalloilija: 1970, 1973, 1975, 1976 * 8 Itä-Länsi-ottelua: 1965, 1968–1970, 1972–1973, 1975–1976 == Lähteet == Luokka:Suomalaiset pesäpalloilijat Luokka:Vuonna 1949 syntyneet
Luke Woolfenden

Luke Matthew Woolfenden (s. 21. lokakuuta 1998 Ipswich) on englantilainen jalkapalloilija, pelipaikaltaan keskuspuolustaja. Hän on pituudeltaan 193-senttimetrinen. Hän edustaa kaudeksi 2024–2025 Englannin Valioliigaan noussutta Ipswich Townia. Woolfenden on Ipswich Townin kasvatti. Hän aloitti liigauransa joulukuusta 2017 huhtikuuhun 2018 kestäneellä lainasopimuksella National League -joukkue Bromleyssä. Välillä hän pelasi kolme mestaruussarjan ottelua Ipswichissä mutta oli pääosan kaudesta 2018–2019 lainalla kakkosliigan Swindon Townissa. Tämän jälkeen Woolfenden on pysynyt Ipswichissä, jossa hän on pelannut yhteensä 44 mestaruussarjan ja 128 ykkösliigan ottelua. Maaleja hän on tehnyt mestaruussarjassa yhden ja ykkösliigassa neljä. Kaudella 2024–2025 hän pelaa Ipswichin joukkueessa Valioliigaa. Woolfenden ei ole pelannut maaotteluita missään ikäluokassa. == Lähteet == Luokka:Englantilaiset jalkapalloilijat Luokka:Vuonna 1998 syntyneet Luokka:Elävät henkilöt
Tongan kuninkaallinen palatsi

Tongan kuninkaallinen palatsi on Tongan kuningasperheen virallinen asunto Nuku'alofassa. Palatsin rakennutti kuningas George Tupou I ja sen arkkitehtina toimi brittiläinen Edward Rayne. Rakennustyöt saatiin valmiiksi vuonna 1867. Palatsi on rakennettu paikallisista materiaaleista kuten korallikivesta ja paikallisesta puutavarasta. 1990-luvulla palatsin yhteyteen rakennettiin lisäsiipi, jossa on pääministerin virka-asunto. Palatsi tai sen tontti eivät ole avoinna yleisölle. == Lähteet == Luokka:Palatsit Luokka:Tonga
Luettelo Länsi-Midlandsin rautatieasemista

thumb|Länsi-Midlandsin rataverkoston kartta. Tämä on luettelo rautatieasemista Länsi-Midlandsin metropolikreivikunnassa keski-Englannissa. Asema Tunnus Matkustajia 2022–2023 Lipunmyynti Acocks Green ACG Ma-La, automaatti Adderley Park ADD Ma-Su, automaatti Aston AST Ma-La, automaatti Berkswell BKW Ma-Su, automaatti Bescot Stadium BSC Ma-La, automaatti Birmingham Bordesley BBS ei Birmingham International BHI 4 185 090 Ma-Su, automaatti Birmingham Moor Street BMO 5 525 776 Ma-Su, automaatti Birmingham New Street BHM 30 726 280 Ma-Su, automaatti Birmingham Snow Hill BSW 2 718 318 Ma-Su, automaatti Blake Street BKT Ma-Su, automaatti Bloxwichin rautatieasema BLX automaatti Bloxwich North BWN automaatti Bournville BRV Ma-Su, automaatti Butlers Lane BUL Ma-Su, automaatti Canley CNL Ma-Su, automaatti Chester Road CRD Ma-Su, automaatti Coseley CSY Ma-Su, automaatti Coventry COV 5 976 658 Ma-Su, automaatti Coventry Arena CAA automaatti Cradley Heath CRA Ma-Su, automaatti Dorridge DDG Ma-Su, automaatti Duddeston Dudley Port Erdington Five Ways FWY 1 458 854 Ma- Su, automaatti Four Oaks FOK Ma-Su, automaatti Gravelly Hill GVH Ma-Su, automaatti Hall Green HLG Ma-La, automaatti Hampton-in-Arden HIA Ma-La, automaatti Hamstead HSD Ma-La, automaatti Jewellery Quarter JEQ Ma-La, automaatti Kings Norton KNN Ma-Su, automaatti Langley Green LGG Ma-La, automaatti Lea Hall LEH Ma-Su, automaatti Longbridge Lye Marston Green MGN Ma- Su, automaatti Northfield NFD Ma-Su, automaatti Old Hill OHL Ma-La, automaatti Olton Perry Barr PRY 1 994 922 Ma-Su, automaatti Selly Oak SLY 1 994 922 Ma- Su, automaatti Solihull SOL 1 340 930 Ma-Su, automaatti Spring Road University UNI Ma-Su, automaatti Walsall WSL 970 830 Ma-Su, automaatti Wylde Green Wolverhampton WVH 4 445 864 Ma-Su, automaatti == Lähteet == West Midlands *
Jacob Greaves

Jacob John Greaves (s. 12. syyskuuta 2000 Cottingham) on englantilainen jalkapalloilija, pelipaikaltaan keskuspuolustaja. Hän edustaa kaudella 2024–2025 Englannin Valioliigassa pelaavaa Ipswich Townia. Greaves pelasi Hull Cityn junioreissa. Ennen nousuaan Hullin edustusjoukkueeseen hän pelasi kauden 2019–2020 lainalla kakkosliigan Cheltenham Townissa. Hullissa hän pelasi kaudella 2020–2021 ykkösliigassa 39 ottelua sekä kausina 2021–2024 mestaruussarjassa 133 ottelua, joissa hän teki kuusi maalia. Maaleista kaksi syntyi 1–2-voittoon päättyneessä vierasottelussa Huddersfield Townia vastaan helmikuussa 2024. Greaves siirtyi heinäkuussa 2024 Valioliigaan nousseeseen Ipswich Towniin. Greaves ei ole pelannut maaotteluita missään ikäluokassa. == Lähteet == Luokka:Englantilaiset jalkapalloilijat Luokka:Vuonna 2000 syntyneet Luokka:Elävät henkilöt
Miles O’Brien

Miles Edward O’Brien on Colm Meaneyn esittämä kuvitteellinen hahmo sarjoissa Star Trek – uusi sukupolvi ja Star Trek: Deep Space Nine. Hän on Tähtilaivastossa työskentelevä aliupseeri. Hahmo esiintyi Star Trek -universumissa yhteensä 225 jaksossa, eli toiseksi eniten Michael Dornin esittämän Worfin jälkeen. O’Brienin tiedetään palvelleen U.S.S. Rutledge -aluksella kapteeni Benjamin Maxwellin alaisuudessa sodassa cardassialaisia vastaan. Hän esiintyi nimettömänä upseerina Uusi sukupolvi -sarjan alkupuolella. Hänen sukunimensä kerrottiin toisella tuotantokaudella, ja etunimi neljännellä kaudella. Hän toimi sarjassa lähinnä siirtolaitepäällikkönä. O’Brien meni sarjan neljännellä kaudella naimisiin Keiko Ishikawan kanssa jonka komentaja Data oli esitellyt hänelle. O’Brien kertoi luutnantti Barclaylle että hänellä oli aikanaan paha hämähäkinpelko, mutta että se on laantunut sitten tehtävän Zayra IV -planeetalla, kun hän joutui ryömimään hämähäkkejä täynnä olevan huoltokäytävän läpi. O’Brien jatkoi Star Trekissä päähenkilönä sarjassa Star Trek: Deep Space Nine. == Lähteet == Luokka:Star Trek -hahmot
Sad (suura)

Sad (, ) on Koraanin 38. suura. Se luokitellaan mekkalaiseksi ja sisältää 88 jaetta.Hämeen-Anttila 1997, s. 144–145Koraani, 1942; Koraani 1995 Nimensä suura on saanut ensimmäisessä jakeessa olevasta irrallisesta kirjaimesta , ṣād. Näille mystisille kirjaimille Christoph Luxenberg on esittänyt erään mahdollisen tulkinnan.Luxenberg 2008 == Sisältö == Suura sisältää seuraavat kokonaisuudet: === Uskottomien kohtalo === Jakeet 1–15 ovat osin pilkallista polemiikkia uskottomia vastaan" ("Nouskoot sitten köysiä pitkin taivaaseen"). === Tarinoita profeetoista === Jakeet 16–48 kertovat tarinoita eri profeetoista. Heihin kuuluvat Daavid, Salomo, Job ja joukko muita. === Paratiisin ja Helvetin kuvailua === Jakeet 49–64 kuvailevat Paratiisia ja Helvettiä. === Varoittajan puhetta === Jakeissa 65–70 esiintyy nimetön varoittaja, jota Hämeen-Anttila pitää Muhammedina. Hänelle on annettu tehtäväksi varoittaa selkeästi. === Iblis === Jakeissa 71–85 esiintyy Iblis, islamin paholainen. Iblis ei muiden enkeleiden tavoin suostu kumartamaan ihmiselle, joka on luotu savesta, kun taas enkelit luotiin tulesta. Jumala ajaa Iblisin ulos Paratiisista, mutta Iblis saa luvan johdattaa ihmisiä harhaan ylösnousemuksen päivään asti. == Lähteet == * * * * === Viitteet === Luokka:Suurat
Argentiinan ralli 2000

Argentiinan ralli 2000 (viralliselta nimeltään 20. Rally Argentina) oli rallin maailmanmestaruussarjan kilpailu kaudella 2000. Kilpailu järjestettiin 11.-14\. toukokuuta 2000. Kilpailu oli kauden kuudes ja erikoiskokeiden yhteispituus oli (suunniteltu pituus oli ). == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1 Richard Burns Robert Reid Subaru Impreza WRC 4:10.20,7 0.0 2\. Marcus Grönholm Timo Rautiainen Peugeot 206 WRC 4:11.28,1 +1.07,4 3\. Tommi Mäkinen Risto Mannisenmäki Mitsubishi Lancer Evo VI 4:11.52,3 +1.31,6 4\. Juha Kankkunen Juha Repo Subaru Impreza WRC 4:12.43,5 +2.22,8 5\. Freddy Loix Sven Smeets Mitsubishi Carisma GT 4:18.54,3 +8.33,6 6\. Petter Solberg Phil Mills Ford Focus WRC 00 4:21.20,3 +10.59,6 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com erikoiskokeet kartalla Luokka:MM- rallikausi 2000 Luokka:Argentiinan ralli
Mona Mörtlund

Mona Mörtlund (s. 24. heinäkuuta 1957 Pajala) on ruotsalainen kirjailija ja kääntäjä. Taustaltaan länsipohjalainen Mörtlund aloitti kirjailijanuransa nähtyään tarpeelliseksi saada lisää meänkielistä kirjallisuutta. Hän kirjoittaa myös ruotsiksi. == Ura == Mörtlund on kotoisin Kangoksen kylästä Pajalasta. Hänen perheessään puhuttiin ruotsia ja meänkieltä. Toimiessaan esikouluopettajana hän havahtui meänkielisen lastenkirjallisuuden puutteeseen, minkä vuoksi hän päätti kirjoittaa yhdessä Monica Johanssonin kanssa esikoiskirjansa Moron, moron, ostaks' poron vuonna 1986. Kirjaa on käytetty muidenkin toimesta opetusmateriaalina esikouluissa ja kouluissa. Hän tunsi myös toisia, jotka kokivat tarvetta saada lisää kirjallisuutta meänkielen aseman parantamiseksi, ja hän jatkoi kirjoittamista. Mörtlundin ensimmäinen näytelmä Vale tappaa sielun valmistui vuonna 2005. Seuraavana vuonna se esitettiin Tukholman kuninkaallisessa draamateatterissa. Se oli samalla myös ensimmäinen Dramatenissa esitetty meänkielinen näytelmä. Meänkielen lisäksi Mörtlund kirjoittaa ruotsiksi. Hänen tuotantoonsa lukeutuu lasten- ja näytelmäkirjallisuuden lisäksi runoutta, lauluja ja elokuvakäsikirjoituksia. Hän myös kääntää meänkielelle. == Lähteet == Luokka:Ruotsalaiset lasten- ja nuortenkirjailijat Luokka:Ruotsalaiset näytelmäkirjailijat Luokka:Ruotsalaiset runoilijat Luokka:Länsipohjalaiset Luokka:Vuonna 1957 syntyneet Luokka:Elävät henkilöt
Typhon (laukaisujärjestelmä)

Typhon (virallisesti Mid-Range Capability, eli MRC) on yhdysvaltalainen ajoneuvoalustainen ohjusten laukaisujärjestelmä, josta voidaan laukaista SM-6- ja Tomahawk-ohjuksia. == Kehitys == Typhon suunniteltiin alun perin Yhdysvaltain maavoimien Strategic Mid-range Fires System -hankkeessa, osana Long Range Precision Fires -ohjelmaa. Sen tarkoitus on uudistaa maavoimien pitkän kantaman tulivoimaa. Typhon suunniteltiin iskemään uuden Precision Strike Missilen kantamaa kauemmaksi, mutta hypersoonista Long-Range Hypersonic Weaponia (Dark Eagle) lähemmäksi. Järjestelmän ohjuksina toimivat aiemmin vain mereltä laukaistu risteilyohjus Tomahawk sekä alkujaan laivaston ilmatorjuntaohjukseksi kehitetty SM-6. Yksi Typhon-patteri koostuu neljästä laukaisuajoneuvosta, komentopaikasta ja logistiikka-ajoneuvoista. Organisaatiossa patteri kuuluu Yhdysvaltojen uusien Multi-Domain Task Force -joukkoyksiköiden strategisen tulen pataljoonaan, jossa on myös HIMARS- ja Dark Eagle -patterit. == Tekniikka == Typhonin keskiössä on HEMTT-kuorma-auton perävaunuun asennettu Lockheed Martinin kehittämä Mk 70 mod 1 -laukaisujärjestelmä. Se on ulkomitoiltaan noin 40-jalkaisen kontin kokoinen ja sisältää laukaisuvaiheessa pystysuoraksi nostettavan laukaisimen, jossa on neljä laivastokäyttöisen Mk 41 VLS:n ohjusputkea. == Käyttö == Typhonia käyttää vain Yhdysvaltain maavoimat. Huhtikuussa 2024 Typhon-kalustoa siirrettiin Filippiineille. Ne kuljetettiin C-17-kuljetuskoneilla pohjoisen Luzonin alueelle harjoituksiin. Yhdysvaltojen mukaan Typhonien ohjusten kantama ylettää iskemään kyseisestä paikasta Luzoninsalmelle, Etelä-Kiinan merelle ja jopa Kiinan rannikolle asti. Tällä on suuri strateginen merkitys, etenkin tulevaisuudessa mahdollissa konflikteissa. Sota Kiinan ja Yhdysvaltojen välillä syttyy hyvin todennäköisesti, jos Kiina hyökkää Taiwaniin. Filippiinien ja Kiinan välillä on aluekiistoja ja huonot välit. Tiedottajien mukaan filippiiniläisiä koulutettiin järjestelmän käyttöön, mutta oikeita ammuntoja ei tehty. Heinäkuun alussa kerrottiin päätöksestä vetää kalusto pois maasta lähikuukausien aikana, mutta tälle ei kerrottu syytä. Heinäkuussa 2024 kerrottiin, että Yhdysvallat aloittaa vuonna 2026 pitkän kantaman ohjusten sijoittamisen Saksaan. Tähän sisältyy SM-6- ja Tomahawk- ohjuksia, joiden lavetiksi Typhon todennäköisesti tulee. Tällä on tärkeä merkitys Natolle Venäjän uhkaa vastaan Euroopassa. == Lähteet == Luokka:Sotilasajoneuvot Luokka:Yhdysvaltain asevoimien kalusto
Leif Davis

Leif Davis (s. 31. joulukuuta 1999 Newcastle) on englantilainen jalkapalloilija, pelipaikaltaan vasen laitapuolustaja. Hän edustaa kaudeksi 2024–2025 Valioliigaan noussutta Ipswich Townia. Davis siirtyi Morecamben junioreista Leeds Unitediin kesällä 2018. Hän pelasi Leedsin edustusjoukkueessa kausina 2018–2020 mestaruussarjassa seitsemän ja kaudella 2020–2021 Valioliigassa kaksi ottelua. Hän pelasi kaudella 2021–2022 lainasopimuksella Bournemouthissa 12 mestaruussarjaottelua. Heinäkuussa 2022 hän siirtyi Ipswich Towniin, jossa hän ensimmäisellä kaudellaan pelasi ykkösliigassa 43 ottelua ja seuraavalla kaudella mestaruussarjassa 43 ottelua. Maaleja hän teki ykkösliigassa kolme ja mestaruussarjassa kaksi. Hän kunnostautui paremmin syöttäjänä ja antoi ykkösliigassa 14 ja mestaruussarjassa 21 maalisyöttöä. Sekä liiga (EFL) että pelaajayhdistys (PFA) valitsivat hänet ykkösliigan tähdistöjoukkueeseen kaudella 2022–2023, ja seuraavalla kaudella EFL valitsi hänet mestaruussarjan tähdistöjoukkueeseen. Kaudella 2024–2025 Davis pelaa Valioliigaa Ipswichin joukkueessa. Davis ei ole pelannut maaotteluita missään ikäluokassa. == Lähteet == Luokka:Englantilaiset jalkapalloilijat Luokka:Vuonna 1999 syntyneet Luokka:Elävät henkilöt
Wrocławin päärautatieasema

Wrocławin päärautatieasema () on Puolan lounaisosassa, Ala-Sleesiassa toimiva vilkas rautatieasema. Asema sijaitsee Wrocławin kantakaupungissa. Vuonna 2023 Wrocławin päärautatieaseman kautta kulki päivittäin keskimäärin 80 500 matkustajaa (eli 29,4 milj. matkustajaa vuodessa). Tämän perusteella asema oli Puolan vilkkain matkustajaliikenteen rautatieasema; seuraavaksi vilkkaimpia olivat Poznańin ja Krakovan päärautatieasemat. Päärautatieaseman englantilaista uusgoottilaista (Tudorin goottilaista) tyylisuuntaa edustava rakennus valmistui vuonna 1857. Se on arkkitehti Wilhelm Grapowin suunnittelema. Jo valmistuttaan se herätti ihastusta niin paikallisten kuin muualta tulleiden keskuudessa. Rakennusta jatkettiin 1800- ja 1900-lukujen taitteessa. Vuosina 2020–2012 asema kunnostettiin perusteellisesti ja sitä uudenaikaistettiin täydennysrakentamisella. == Lähteet == ==Aiheesta muualla== * Wrocławin päärautateaseman aikatauluja (portalpasazera.pl) * Wrocław Główny - PKP timetable (hakusivusto määräaseman mukaan) (polishtrains.eu) Wrocławin päärautatieasema Luokka:Puolan rautatieliikennepaikat Päärautatieasema
Limogesin emali

pienoiskuva|oikea|Emaloitu pyhäinjäännöslipas, jossa kuvattuna Pyhän Thomas Becketin marttyyrikuolema (1200-luku, Musée de Cluny). Limogesin emali () on nimitys Limogesin kaupungissa valmistetusta emaliesineestä. Limogesin kaupungissa alettiin valmistamaan emaloituja esineitä, joiden valmistuksen kulta-aika oli 1100- ja 1300-luvuilla. Erityisesti keskiajalla limogesilaisten kultaseppien valmistamat champlevé-tekniikalla valmistetut emalityöt levisivät ympäri Eurooppaa, ja Limogesin emalista tuli tunnettu käsite. He valmistivat myös cloisonné-tekniikalla tehtyjä emalitöitä. Esineet olivat aluksi uskonnollisia. Vuosisatojen kuluessa emalien tuotanto väheni. 1600- ja 1700-luvuilla Limogesin emalin suosio oli vähäistä, mutta 1800-luvulla se palasi taas suosioon. Limogesin kaupungissa olevassa Musée des Beaux-Arts de Limoge -museossa on kokoelmissaan yli 600 emaliesinettä keskiajalta nykypäivään. == Limogesin emalitöitä == Tiedosto:Triptyque en émail peint (Louvre Lens) (8550217393).jpg|Ristiinnaulitseminen (1500, Louvre-Lens). Tiedosto:Courteys Dish with the Gathering of Manna.jpg|Pierre Courteysin valmistama mannakuppi (n. 1550, Musée national de Varsovie). Tiedosto:Musée Châlons-Pietà.jpg|Pietà (Musée des Beaux-Arts et d'Archéologie de Châlons-en- Champagne). Tiedosto:Petitot, Jean - Marie Jeanne of Savoy - Louvre RF182.jpg|Jean Petitot’n teos Marie-Jeanne-Baptiste Savoijilaisen muotokuva (Louvre). ==Lähteet== ==Aiheesta muualla== Luokka:Emali Luokka:Limoges
Christian Walton

Christian Timothy Walton (s. 9. marraskuuta 1995 Truro) on englantilainen jalkapalloilija, pelipaikaltaan maalivahti. Hän edustaa Englannin Valioliigassa pelaavaa Ipswich Townia. Hän on pituudeltaan 195-senttimetrinen. Walton aloitti pelaajauransa Plymouth Argylen junioreissa ja siirtyi vuonna 2013 Brighton & Hove Albioniin. Hän pysyi Brightonin omistuksessa tammikuuhun 2022 saakka ja pelasi sen edustusjoukkueessa kolme mestaruussarjaottelua kaudella 2014–2015 mutta kiersi tämän jälkeen lainasopimuksilla muissa seuroissa, joita olivat Bury, Plymouth Argyle, Luton Town, Southend United, Wigan Athletic, Blackburn Rovers ja Ipswich Town. Hän pelasi Wiganissa 34 ja Blackburnissa 46 mestaruussarjaottelua, mutta muutoin vuodet kuluivat alemmilla sarjatasoilla. Tammikuussa 2022 hän siirtyi Ipswich Townin omistukseen. Hän oli kausina 2021–2023 ykkösliigassa Ipswichin ykkösmaalivahti, mutta kauden 2023–2024 mestaruussarjakauden alussa hän oli loukkaantuneena poissa kentiltä eikä päässyt pelaamaan kuin kauden viimeisen sarjaottelun viime hetket sekä kolme cupottelua. Kaudella 2024–2025 hän pelaa Valioliigaa Ipswichin joukkueessa. Walton on pelannut Englannin alle 19-, alle 20- ja alle 21-vuotiaiden maajoukkueissa. == Lähteet == Luokka:Englantilaiset jalkapallomaalivahdit Luokka:Vuonna 1995 syntyneet Luokka:Elävät henkilöt
Akropolis-ralli 2000

Akropolis-ralli 2000 (viralliselta nimeltään 47. Acropolis Rally) oli rallin maailmanmestaruussarjan kilpailu kaudella 2000. Kilpailu järjestettiin 8.-11\. kesäkuuta 2000. Kilpailu oli kauden seitsemäs ja erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1 Colin McRae Nicky Grist Ford Focus WRC 00 4:56.54,8 0.0 2\. Carlos Sainz Luis Moya Ford Focus WRC 00 4:57.17,9 +0.23,1 3\. Juha Kankkunen Juha Repo Subaru Impreza WRC2000 5:03.03,1 +6.38,3 4\. Toshihiro Arai Roger Freeman Subaru Impreza 5:04.15,1 +7.40,8 5\. Armin Schwarz Manfred Hiemer Škoda Octavia WRC 5:05.35,8 +9.11,0 6\. Abdullah Bakhashab Bobby Willis Toyota Corolla WRC 5:09.50,7 +12.54,9 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com erikoiskokeet kartalla Luokka:MM-rallikausi 2000 Luokka:Akropolis-ralli
Poskijärvi

Poskijärvi voi tarkoittaa seuraavia: * Poskijärvi, järvi Hyrynsalmella * Poskijärvi, järvi Keuruulla
Portugalin ralli 2000

Portugalin ralli 2000 (viralliselta nimeltään 34. TAP Rallye de Portugal) oli rallin maailmanmestaruussarjan kilpailu kaudella 2000. Kilpailu järjestettiin 16.-19\. maaliskuuta 2000. Kilpailu oli kauden neljäs ja erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1 Richard Burns Robert Reid Subaru Impreza WRC2000 4:34.00,0 0.0 2\. Marcus Grönholm Timo Rautiainen Peugeot 206 WRC 4:34.06,5 +0.06,5 3\. Carlos Sainz Luis Moya Ford Focus WRC 00 4:36.09,2 +2.09,2 4\. Harri Rovanperä Risto Pietiläinen Toyota Corolla WRC 4:37.18,2 +3.18,2 5\. François Delecour Daniel Grataloup Peugeot 206 WRC 4:38.06,3 +4.06,3 6\. Freddy Loix Sven Smeets Mitsubishi Carisma GT 4:41.28,9 +7.28,9 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com erikoiskokeet kartalla Luokka:MM-rallikausi 2000 Luokka:Portugalin ralli
Mörkölampi

Mörkölampi voi tarkoittaa seuraavia: * Mörkölampi, lampi Jyväskylässä * Mörkölampi, lampi Kiteellä
Al-Zumar

Al-Zumar (, ) on Koraanin 39. suura. Se luokitellaan mekkalaiseksi ja sisältää 75 jaetta.Hämeen-Anttila 1997, s. 146–147Koraani, 1942; Koraani 1995 Nimensä suura on saanut joukkoja tarkoittavasta sanasta jakeissa 71 ja 73. == Sisältö == Suurassa on seuraavia asioita: === Viittaus Koraaniin itseensä === Jakeet 1–2 kuuluvat: "Tämä on Jumalan, Mahtavan, Viisaan luota lähetetty Kirja. Me tosiaan lähetämme sinulle Kirjan. Palvo siis ainoastaan Jumalaa." === Polemiikkia toisuskoisia vastaan === Suura sisältää eri kohdissa ( 3–4, 7–9 , 38–48) toisuskoisiin kohdistuvaa polemiikkia. * Jakeet 3–4 toteavat, ettei Jumalalla ole lapsia. Ne ovat väärässä, jotka ottavat suojelijoita () ja kertovat palvovansa näitä vain, jotta ne toisivat heidät lähemmäs Jumalaa. G.R. Hawting katsoo, että Koraanin tällaiset kohdat eivät kerro monijumalaisuudesta, vaan kristinuskoon kuuluvasta pyhimysten kunnioituksesta, mikä osoittaisi, että Koraani ei ole syntynyt polyteistisessa vaan kristillisessä ympäristössä.Hawting 1999, s. 7 == Lähteet == * * * * === Viitteet === Luokka:Suurat
Tongan kielen aakkoset

Tongaa kirjoitetaan latinalaisin aakkosin. Tongan aakkoset () ovat peräisin lähetyssaarnaajien 1800-luvun alussa aloittamasta työstä, eikä näillä ollut alussa käytössään mitään yhtenäistä järjestelmää. Ensimmäinen tongankielinen kirja oli vuonna 1817 julkaistu kielioppi ja sanakirja, jonka kokosi William Mariner. Nykymuotoinen standardi otettiin käyttöön vuonna 1943. Isot kirjaimet A E F H I K L M N NG O P S T U V ‘ Pienet kirjaimet a e f h i k l m n ng o p s t u v ‘ Aakkosjärjestys noudattaa englannin kielen aakkosjärjestystä. Glottaaliklusiilia kuvaava ‘ () sijoittuu viimeiseksi ja lasketaan omaksi konsonantikseen. Lähde: Kirjainten nimiä lueteltaessa konsonanttien perään lisätään kirjain /a/. Pitkiä vokaaleita merkitään macron-viivalla. == Lähteet == Luokka:Aakkostot aakkoset